
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	25 martie 2009

	Nr.
	27/95 


R A P O R T

asupra propunerii legislative privind instituirea celei de-a 13-a pensii
În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială a fost sesizată, prin adresa nr.Pl.X 84 din 11 februarie 2009, cu dezbaterea pe fond în procedură obişnuită a propunerii legislative privind instituirea celei de-a 13-a pensii.

La întocmirea prezentului raport Comisia a avut în vedere:

· avizul favorabil al Consiliului Legislativ (nr.700/11.06.2008).
· avizul negativ al Consiliului Economic şi Social (nr.1204/17.06.2008).

· avizul negativ al Comisiei juridice, de disciplină şi imunităţi (nr.31/180/03.03.2009).
· avizul negativ al Comisiei pentru buget, finanţe şi bănci (nr.22/105/05.03.2009).

· avizul negativ al Comisiei pentru egalitatea de şanse pentru femei şi bărbaţi (nr.37/158/06.03.2009).

· punctele de vedere negative ale Guvernului (nr.2287 din 19.09.2008 şi nr.91/DRP din 16.03.2009).


Propunerea legislativă are ca obiect de reglementare instituirea celei de-a 13-a pensii.
Comisia propune Plenului Camerei Deputaţilor respingerea iniţiativei legislative întrucât instituirea celei de-a 13-a pensii este în dezacord cu principiul contributivităţii prevăzut în reglementarea-cadru în materie de pensii – Legea nr.19/2000 privind sistemul public de pensii şi alte drepturi de asigurări sociale, cu modificările şi completările ulterioare. Soluţia legislativă are caracter de ajutor social, însă în sistemul de asistenţă socială funcţionează un alt principiu, respectiv, principiul solidarităţii.
Propunerea legislativă face parte din categoria legilor organice, conform prevederilor art.73 alin.(3) din Constituţia României, republicată. 
La lucrările comisiei care au avut loc în 24 martie 2009 au fost prezenţi 18 deputaţi, din totalul de 19 membri ai comisiei.

Raportul comisiei a fost adoptat cu 15 voturi pentru şi 3 voturi împotrivă.

Propunerea legislativă a fost respinsă de Senat în şedinţa din 04.02.2009.
Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor. 

SECRETAR,



Victor Paul Dobre


Kerekes Károly 

Şef serviciu, 

Consilier Elena MESAROŞ

Întocmit,

Expert Decebal Stănescu

